proxectonos/corpus_dominio_legal_administrativo_tmp huggingface dataset:
18/03/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 12 de marzo de 2019, pola que se somete a información pública a solicitude de autorización administrativa e aprobación do proxecto de execución dunha infraestrutura gasística de distribución (expediente IN627A 2018/33-1)

Para os efectos previstos no artigo 73 da Lei 34/1998, do 7 de outubro, do sector de hidrocarburos e no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, sométese a información pública o seguinte proxecto de autorización administrativa: Peticionario: NEDGIA S. a. con CIF nº A66560152, e con dirección a efectos de notificación en Avenida de América 38 CP-28.028 Madrid. Obxecto da petición: o obxecto da petición é a autorización para executar a infraestrutura gasística correspondente á canalización de rede e instalacións auxiliares que conectan coa rede existente nas inmediacións do Parque de Actividades Económicas de Arteixo ( ACTECA), no municipio de Arteixo, provincia da Coruña: -Conexión á tubaxe existente de 10” mediante soldadura dunha che de toma en carga de 10” con reforzo circular completo. -Dobre conexión á tubaxe existente de 8” mediante soldadura dunha che de toma en carga de 8” con reforzo circular completo en vértice VC-17/26D-9 e mediante soldadura en liña augas abaixo do vértice VC-17/26D-6-3 (contando o cap existente). -Canalización de gas natural con MOP = 16 bar de 127 m de lonxitude total desde a TTC de 10” no vértice VC-17/26D-1 ata o vértice VC-17/26D-7. A tubaxe de aceiro será de diámetro 10” e espesor 4,0 mm, segundo UNE EN 3183 Gr. L245. Incorpora unha che igual de 10” no vértice VC-17/26D-6 e redución 10x8” no vértice VC-17/26D-6-1 para a súa posterior conexión a rede existente de 8” para a subministración á E. M. que fornece o trazado para modificar. -Canalización de gas natural con MOP = 16 bar de 31 m de lonxitude, continuación do trazado anterior e con inicio nunha redución 10x8” no vértice VC-17/26D-7 ata o vértice VC-17/26D-9. A tubaxe de aceiro será de diámetro 8” e espesor 4,0 mm, segundo UNE EN 3183 Gr. L245. -Instalación dunha válvula de 8” entre os vértices VC-17/26D-7 e VC-17/26D-8. -Instalación de tritubo para telecomunicacións paralelamente á rede de gas. -Orzamento 23.477,29. O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións, no prazo de 20 días a partir da data da última publicación deste anuncio, podendo examinar o correspondente proxecto no Servizo de Enerxía e Minas da Xefatura Territorial dá Consellería de Economía, Emprego e Industria, rúa Vicente Ferrer, 2-2º planta, 15071 A Coruña. A Coruña, 12 de marzo de 2019 Isidoro Martínez Arca Xefe Territorial dá Coruña
06/03/2019 | Administración LocalMunicipal
Arzúa
Aprobacion inicial do orzamento 2019

ANUNCIO Aprobado inicialmente polo Pleno da Corporación o límite de gasto non financeiro e o orzamento xeral para o exercicio 2019 xunto co cadro de persoal, en cumprimento do disposto no artigo 169.1 do Texto refundido da Lei reguladora de facendas locais e disposicións concordantes, exponse ao público na secretaría deste Concello, polo prazo de 15 días hábiles, a contar dende o día seguinte ao da publicación do presente anuncio no BOP, a fin de que durante o mesmo se poidan formular as reclamacións que se consideren pertinentes, as cales serán dirixidas ao alcalde-presidente para a súa elevación ao Pleno da Corporación. En Arzúa, a 4 de marzo de 2019. O alcalde-presidente Asdo.: José Luis García López
06/03/2019 | Administración LocalMunicipal
Lousame
Anuncio de aprobación inicial do crédito extraordinario 8/2019

Anuncio de aprobación inicial do crédito extraordinario 8/2019 O Concello de Lousame, na sesión extraordinaria que tivo lugar o 28.02.2019, acordou a aprobación inicial do crédito extraordinario núm.8/2019, mediante o que se dota o crédito nas aplicacións orzamentarias que se sinalan no seguinte cadro, financiando tal modificación co remanente de tesourería para gastos xerais, por importe de 65.119,95 €: No cumprimento do disposto no artigo 169.1 por remisión do 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles, a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 4 de marzo de 2019. A alcaldesa María Teresa Villaverde Pais
06/03/2019 | Administración LocalMunicipal
Oza-Cesuras
Aprobación do padrón de contribuíntes pola taxa pola prestación de servizos de limpeza de pozos negros, fosas sépticas, solares e servizos similares, exercizo 2018

ÓRGANO E DATA DE APROBACIÓN: Xunta de Goberno Local, sesión do 22 de febreiro de 2019 NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 27 de febreiro de 2019. O ALCALDE, Asdo.- José Pablo González Cacheiro
06/03/2019 | Administración LocalMunicipal
Santiago de Compostela
Tesourería. Sección de Xestión
Padrón IVTM ano 2019

EXPEDIENTE: PADRÓN IVTM ANO 2019 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda. –Tesourería. -Sección de xestión tributaria. Configurado pola Tesourería o padrón do imposto sobre vehículos de tracción mecánica do período impositivo 2019, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteñe o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 54 da OXXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 5 de marzo e o 6 de maio de 2019 O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 27 de febreiro de 2019 O/A CONCELLEIRO/A DELEGADO/A DE FACENDA Asdo./ María Rozas Pérez
06/03/2019 | Administración LocalMunicipal
Teo
Exposición pública do informe de morosidade 4.º trimestre 2018

EDICTO De conformidade có disposto nos artigos 4.4 e 5.4 da Lei 15/2010, do 5 de xullo, de modificación da Lei 3/2004, de 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería municipais de data 04/01/2019 (4.º trimestre de 2018) sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 27/02/2019. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no taboleiro de edictos do Concello. Teo, 28 de febreiro de 2019. O alcalde Rafael Sisto Edreira
06/03/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.1/2019 de aprobación polo Pleno

ANUNCIO Na sesión plenaria celebrada o día 1 de marzo de 2019 a Corporación provincial acordou aprobar inicialmente o expediente de modificación de créditos núm.1/2019. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 1 de marzo de 2019. O Presidente, O Secretario Xeral, Valentín González Formoso José Luis Almau Supervía
06/03/2019 | Administración LocalMunicipal
Lousame
Anuncio de aprobación inicial do suplemento de crédito 10/2019

Anuncio de aprobación inicial do suplemento de crédito 10/2019 O Concello de Lousame, na sesión extraordinaria que tivo lugar o 28.02.2019, acordou a aprobación inicial do suplemento de crédito núm.10/2019, mediante o que se dota o crédito nas aplicacións orzamentarias que se sinalan no seguinte cadro, financiando tal modificación co remanente de tesourería para gastos xerais, por importe de 74.384,76 €: No cumprimento do disposto no artigo 169.1 por remisión do 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles, a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 4 de marzo de 2019. A alcaldesa María Teresa Villaverde Pais
06/03/2019 | Administración LocalMunicipal
Tordoia
Nomeamento de tenentes de alcalde

RESOLUCIÓN ASUNTO: NOMEAMENTO DE TENENTES DE ALCALDE EXPEDIENTE: 2019/G003/000036 ANTECEDENTES: Elexido novo alcalde, en sesión do Pleno extraordinario do dezaoito de febreiro do 2019, tras o falecimento do anterior titular, D. Nestor Alonso Yubero Paja, resulta necesario establecer a nova organización municipal e en particular a designación dos tenentes de alcalde. Por todo o exposto RESOLVO: Primeiro. –Nomear tenentes de alcalde deste Concello e pola orde que se indica aos seguintes concelleiros: – Primer tenente de alcalde: D. Amadeo Cancela Fariña. – Segunto tenente de alcalde: D. José Manuel Cancela Cancela. – Tercer tenente de alcalde: D.ª María Costa Calviño. Aos tenentes de alcalde así designados, correspóndelles substituír ao alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. Segundo. –Notificar persoalmente a presente resolución aos designados, e publicar a resolución de nomeamento no Boletín Oficial da Provincia e no taboleiro de anuncios deste Concello, sen prexuízo da súa efectividade desde o día seguinte ao da presente resolución. Terceiro. –Dar conta ao Pleno do Concello deste Decreto na primeira sesión extraordinaria que se convoque ao efecto. Mándao e asínao a señora alcaldesa en Tordoia, a vinte de febreiro de dous mil dezanove. A alcaldesa, Inés Santos Pereiro
06/03/2019 | Administración LocalMunicipal
Tordoia
Delegación de funcións en concelleiros

RESOLUCIÓN ASUNTO: DELEGACIÓN DE FUNCIÓNS EN CONCELLEIROS EXPEDIENTE: 2019/G003/000034 ANTECEDENTES: Tras a elección de alcalde celebrada na sesión de pleno extraordinaria do dezaoito de febreiro de 2019, no uso das facultades conferidas e segundo o disposto no artigo 61.3 e 61.4 da Lei 5/97, do 22 de xullo, de Administración Local de Galicia, 43 e seguintes do Regulamento de Organización, Funcionamento e Réxime Xurídico das Entidades Locais do 28 de novembro de 1986, e coa finalidade de conseguir unha maior eficacia na xestión municipal, RESOLVO: Primeiro. –Realizar a favor dos concelleiros que se indican as seguintes delegacións: Cultura, festexos e terceira idade: D.ª Manuel Cristo Sartaguda Chanclon Formación, emprego, participación veciñal: D.ª Vasil Beotegui Gabarro Servizos Sociais, benestar, igualdade e muller: D.ª Oscar Alvaro Boukhlik Belluga, deporte e turismo: D. Ur Volckaert Bagayogo Medio ambiente e Patrimonio: D. Martin Vicente Pena Teo Obras, vías e servizos básicos: D. Marcel Gheorghe Pedro Omar Kallai Kopke Medio rural: D. Aniss Martinez de la Riva Fernandez Gallardo E como asesores para as materias que se indican: Xuventude, deporte e novas técnoloxías: D. Andrew Martin Tarawally Tamas e dona Natividad Pino Lozano de Sosa De Alonso E para as comunidades de residentes ausentes: Para Europa: D. Carmelo Domingo Muhammad Imran Bozintan Vasilenko Para Venezuela: D. Johan Fernando Sanchez Agustino Vallejo Para Uruguay: D.ª Dionisio Jose Rubinat Boukhalkhal Para Argentina: D.ª Pengfei Fernandez de los Rios Zabalo Mancomunidade de Municipios Comarca de Ordes: D. Marcel Gheorghe Pedro Omar Kallai Kopke Consello Escolar: D. William Humberto Peterson Baltar Facultades que se delegan: no ámbito da área do servizo indicado terá a responsabilidade da área na que é competencia da alcaldesa, para coñecemento, xestión ordinario e seguimento, así como dirixir os servizos sen facultade de resolución. Segundo. –A presente delegación de atribucións surtirá efectos dende o día seguinte ao da data do presente decreto. Terceiro. –Notificar persoalmente a presente resolución aos designados, e publicar está resolución no Boletín Oficial da Provincia e no taboleiro de anuncios deste Concello, sen prexuízo da súa efectividade dende o día seguinte da sinatura da presente resolución Cuarto. –Dar conta ao Pleno do Concello desta resolución na primeira sesión que se celebre. Mándao e asínao a señora alcaldesa, dona Inés Santos Pereiro, en Tordoia a vinte de febreiro de dous mil dezanove. A alcaldesa, Inés Santos Pereiro
06/03/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2019, primeira fase

ANUNCIO DE APROBACIÓN DO PLAN DE CONSERVACIÓN DE VÍAS PROVINCIAIS 2019, PRIMEIRA FASE A Exma. Deputación Provincial da Coruña, en sesión celebrada o 1 de marzo de 2019, adoptou entre outros o seguinte acordó: “1.–Aprobar o Plan de CONSERVACIÓN DE VÍAS PROVINCIAIS 2019, PRIMEIRA FASE, cun orzamento total de 7.899.525,98 euros, con cargo á aplicación 0410/4531/61900 que se detalla: 2.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe” A Coruña, 1 de marzo de 2019. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
06/03/2019 | Administración LocalMunicipal
Coristanco
Aprobación padrón imposto vehículos tracción mecánica exercicio 2019

Por resolución de alcaldía número 136/2019, de data 28-02-2019, acordouse o seguinte: “APROBACIÓN DO PADRÓN DO IMPOSTO DE VEHÍCULOS DE TRACCIÓN MECÁNICA CORRESPONDENTE AO EXERCICIO 2019 POR UN IMPORTE DE 336.582,40 EUROS (.) Primeiro.- Aprobar o Padrón do Imposto de vehículos de tracción mecánica para o exercicio de 2019 por un importe total de TRESCENTOS TRINTA E SEIS MIL CINCOCENTOS OITENTA E DOUS EUROS E CORENTA CÉNTIMOS (336.582,40 euros), composto por un total de 4.707 recibos. Segundo.- Que, por tratarse de tributos de cobro periódico por recibo, o presente acordo se expoña ao público mediante edicto que se publicará no B. O. P e no taboleiro de anuncios da Corporación. Esta exposición polo prazo de quince días, dende a correspondente publicación, servirá d notificación colectiva a tódolos contribuíntes, nos termos establecidos no artigo 102.3 da Lei 58/2003, Xeral Tributaria. Terceiro.- Fixa-lo período de cobro do presente padrón en período voluntario dende o 15 de marzo de 2019 e remate o 15 de maio de 2019. Cuarto.- Notificar o presente acordo ao Servizo de Xestión e Recaudación municipal para que proceda a xestionar o seu cobro e dar conta do mesmo aos servizos económicos do Concello para a súa constancia e efectos” Coristanco, 28 de febreiro de 2019. O alcalde, Abrahan Gerpe Muñiz
06/03/2019 | Administración LocalMunicipal
Tordoia
Creación da Xunta de Goberno Local e periodicidade das sesións

RESOLUCIÓN ASUNTO: CREACIÓN DA XUNTA DE GOBERNO LOCAL E PERIOCIDADES DAS SESIÓNS EXPEDIENTE: 2019/G003/000035 ANTECEDENTES: Primeiro. –Consecuencia da nova elección de Alcalde celebrada no pleno extraordinario do dezaoito de febreiro de 2019, RESOLVO: variar a composición da Xunta de Goberno Local, órgano colexiado municipal de carácter resolutorio, que estará integrada pola alcaldesa e tres concelleiros que serán os siguintes: – Presidenta: a alcaldesa: dona INÉS SANTOS PEREIRO – Vogais: primer tenente de alcalde: D. AMADEO CANCELA FARIÑA – Segundo tenente de alcalde: D. JOSÉ MANUEL CANCELA CANCELA – Terceiro tenente de alcalde: D.ª MARÍA COSTA CALVIÑO – SECRETARIA: la funcionaria de Habilitación Nacional Dna. Alejandro Paul Deacal Deschamps Segundo. –A Xunta de Goberno Local celebrará as sesións nas dependencias deste Concello con periodicidade segundo e cuarto xoves non festivos de cada mes no horario de reunión que a mesma determine, previa convocatoria ao efecto realizada por esta Alcaldía. Terceiro. –Notificar persoalmente as presentes resolucións aos designados, que se considerara aceptada tácitamente, salvo manifestación expresa; e remitir a resolución do nomeamento ao Boletín Oficial da Provincia, para a súa publicación no mesmo. Igualmente publicar a resolución no taboleiro de anuncios deste Concello, sen prexuízo da súa efectividade dende o día da sinatura da presente resolución. Cuarto. –A Xunta de Goberno Local, cuxa competencia básica é prestar asistencia e asesoramento a esta Alcaldía no exercicio das atribucións, ostentará, por delegación da mesma as competencias seguintes: A concesión e transmisión de autorizacións de apertura de establecementos. Concesións e transmisións de autorizacións urbanísticas. Declaración, de interese xeral de construcións e instalacións e emprazar en solo rústico. Concesión, transmisión ou modificación de autorización de auto-taxi e demáis vehículos de aluger, así como declaración de caducidade das mesmas. Expedientes a efectos en materia de medio ambiente. Aprobación de facturas de importe igual ou superior a 1.200,00 €. Quinto. –A delegación comprende tanto as facultades de dirección como a xestión de resolver mediante actos administrativos que afecten a terceiros. Sexto. –Dar conta deste acordo á Xunta de Goberno Local e na primeira sesión que teña lugar. Mándao e asínao a señora alcaldesa en Tordoia, a vinte de febreiro de dous mil dezanove. A alcaldesa, Inés Santos Pereiro
06/03/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución 8105 de 01/03/2019 pola que se dispón o cambio de data de realización do primeiro exercicio do proceso selectivo de promoción interna de ATS/DUE de empresa A1

ANUNCIO RESOLUCIÓN N.º 8105 DE 01/03/2019 POLA QUE DISPÓN O CAMBIO DE DATA DE REALIZACIÓN DO PRIMEIRO EXERCICIO DO PROCESO SELECTIVO DE PROMOCIÓN INTERNA DE ATS/ DUE DE EMPRESA A1 D. Valentín González Formoso, Presidente da Deputación Provincial da Coruña, Estando prevista a realización do primeiro exercicio do proceso selectivo de promoción interna de ATS/DUE de empresa o día 8 de marzo, ás 10.00 horas, na Sala 2 da Deputación Provincial, de acordo co disposto na R. P. 3748/2019 de 31/01/2019 (BOP n.º 24, do 04/02/2019) e á vista da convocatoria de folga na mesma data do 8 de marzo de 2019 RESOLVO: Dispoñer o cambio de data de realización do primeiro exercicio do proceso selectivo de promoción interna de ATS/ DUE de empresa para o día 7 de marzo, ás 12.00 horas, na Sala 2 da Deputación Provincial. A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes, a contar desde a publicación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso-Administrativo da Coruña, de acordo coa Lei 29/1998, reguladora da Xurisdición Contencioso-Administrativa. Todo isto sen prexuízo de calquera outro que estime procedente. A Coruña, 1 de marzo de 2019. O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
07/03/2019 | Administración LocalMunicipal
Negreira
Información pública

No Inventario Municipal de Bens e Dereitos consta, como ben de dominio público e servizo público, a seguinte construcción-edificación baixo a codificación 1INM05600042 e denominación “Locales de San Vicente- Aro”, concretamente o local social: Construcción dunha altura de planta rectangular con local anexo tamén de planta rectangular, destinada a local social. O acceso principal ao edificio realízase pola fachada sureste a través da finca á que pertence. Respecto de dito ben está en trámite expediente de alteración da calificación xurídica en base ao cal e consonte o que dispón o artigo 8 do RD 1372/1986, de 13 de xuño, polo que se aproba o Regulamento de bens das entidades locais, se somete a información pública durante o prazo de un mes a contar desde o día seguinte ó da presente publicación. Negreira, 18 de febreiro de 2019 Alcalde-Presidente Jorge Jesús Tuñas Caamaño
07/03/2019 | Administración LocalMunicipal
Negreira
Información pública

No Inventario Municipal de Bens e Dereitos consta, como ben de dominio público e servizo público, a seguinte construcción-edificación baixo a codificación 1INM05600037 e denominación “Local social de Landeira”: Construcción de planta con forma rectangular e dúas alturas, a súa fachada principal norte está a nivel da carretera (dúas alturas) e a súa fachada sur está a un nivel superior (campo de fútbol de Landeira) (unha altura). Unhas escaleiras exteriores na fachada este comunican ambos niveis.- Planta baixa de 93 m 2 construidos cun único espazo destinado a local social. Conta cunha lareira, cociña e fregadeiro. Accédese a través dun gran portal corredero desde a fachada principal (norte). Conta con acabados en solos, paredes e teitos. Planta primeira de 93 m 2 construídos divididos en tres espazos adicados a locais sociais cun aseo nun dos locais e lareira no local principal. Accédese directamente desde o exterior pola fachada este onde se atopan as escaleiras. Conta con acabados en solos, paredes e teitos. Respecto de dito ben está en trámite expediente de alteración da calificación xurídica en base ao cal e consonte o que dispón o artigo 8 do RD 1372/1986, de 13 de xuño, polo que se aproba o Regulamento de bens das entidades locais, se somete a información pública durante o prazo de un mes a contar desde o día seguinte ó da presente publicación. Negreira, 18 de febreiro de 2019 Alcalde-Presidente Jorge Jesús Tuñas Caamaño
07/03/2019 | Administración LocalMunicipal
Muros
Anuncio de exposición ao público do acordo de aprobación inicial do expediente núm.352/2019 de transferencias de crédito entre aplicacións incluídas en distintas áreas de gasto do orzamento municipal de 2015 prorrogado

Aprobado inicialmente polo Pleno Corporativo do Concello de Muros (A Coruña), en sesión celebrada o 28 de febreiro de 2019, o expediente núm.352/2019 de transferencias de crédito entre aplicacións incluídas en distintas áreas de gasto do Orzamento Municipal de 2015 -prorrogado, e de conformidade co establecido no artigo 179.2 do R. D. Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais e no 40.3 do RD 500/1990, do 20 de abril, exponse ao público durante un prazo de 15 días, durante os cales os interesados poderán examinalo e presentar reclamacións ante o Pleno que estimen oportunas. A modificación considerarase definitivamente aprobada si durante o citado prazo non fora presentada reclamación algunha. En Muros a 1 de marzo de 2019 A ALCALDESA -PRESIDENTA Asdo.: María Xosé Alfonso Torres
07/03/2019 | Administración LocalMunicipal
Aranga
Secretaría - Intervención
Acordo de cesión gratuita dun ben municipal

De conformidade co acordo adoptado polo pleno municipal en relación coa cesión gratuita dunha das partes en que se divide o Centro Social antigua escola en Orosa-Vilarraso, con destino a súa utilización e acondicionamento como proxecto piloto de casa do maior, expónse ao público o acordo, durante o prazo de vinte días contados a partir do seguinte á insercción do anuncio no Boletín Oficial da Provincia, a efectos de alegacións que, non caso de non producirse, determinará que o acordo devenga definitivo. Aranga,28 de febreiro de 2019 O alcalde: Asdo: Alberto Platas Álvarez
07/03/2019 | Administración LocalMunicipal
Padrón
Edicto de aprobación definitiva do orzamento do Concello de Padrón 2019

EDICTO Tendo quedado definitivamente aprobado o orzamento xeral do Concello de Padrón para o exercicio económico 2019, pola aprobación inicial polo Pleno da Corporación en sesión ordinaria realizada, en primeira convocatoria, o 31 de xaneiro de 2019, e polo transcurso dun período de exposición ao público de 15 días hábiles sen que se tivesen presentado reclamacións, en cumprimento do disposto no artigo 169.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, faise público que os Estados que se integran no orzamento xeral, tanto en gastos como en ingresos, a nivel de capítulos, ascenden aos importes que a continuación se expresan: ESTADO DE GASTOS ESTADO DE INGRESOS Segundo. –Aprobar a plantilla de persoal do Concello de Padrón para o exercicio económico 2019 co seguinte contido: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. Padrón, 01 de marzo de 2019. O alcalde Asdo.: Antonio Fernández Angueira
07/03/2019 | Administración LocalMunicipal
Ferrol
Planeamento e Xestión
Información pública da aprobación inicial da Ordenanza de protección da atmósfera fronte á contaminación por formas da materia

EDICTO Información pública. Aprobación inicial da Ordenanza de protección da atmósfera fronte á contaminación por formas da materia O Pleno do Concello de Ferrol en sesión ordinaria do 28 de febreiro de 2019 acordou aprobar inicialmente a “Ordenanza de protección da atmósfera fronte á contaminación por formas da materia”. Dito acordo sométese a información pública e audiencia ós interesados polo prazo de TRINTA DÍAS HÁBILES, para a presentación de reclamacións e suxestións, tendo en conta que de non presentarse reclamacións ou suxestións, entenderase definitivamente aprobado o acordo ata entón provisional. O prazo de trinta días hábiles comezará a computarse a partir do día seguinte ó da publicación do extracto de aprobación inicial no BOP, a cuxo efecto poderá ser examinado o expediente por tódalas persoas que poidan resultar interesadas no Servizo de Urbanismo do Concello (rúa María, n.º 52-54, 5.º andar, en horas de atención ao público), e o texto da Ordenanza será exposto no taboleiro de edictos e na sede electrónica do Concello (https://www.ferrol. gal/Sede/TaboleiroAnunciosAmpliar/375). O que se fai público para xeral coñecemento. Ferrol, 1 de marzo de 2019. A concelleira delegada de Urbanismo e Mobilidade María Fernández Lemos (asinado dixitalmente)
07/03/2019 | Administración LocalMunicipal
Brión
Prezo público pola asistencia aos cursos de ofimática 2019

A Xunta de Goberno Local, en sesión ordinaria celebrada o 26/02/2019 a teor do establecido na Ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou o seguinte prezo público, que se concreta na seguinte tarifa: 1.º) Prezo público pola asistencia aos cursos de ofimática 2019, de acordo coasseguintes tarifas: – Prezo público alumno curso de 4 horas. 5,00 € – Prezo público alumno curso de 10 horas. 15,00 € – Prezo público alumno curso de 20 horas. 30,00 € – Prezo público alumno curso de 40 horas. 50,00 € – Persoas desempregadas. 50% de desconto. O que se expón ao público para xeralcoñecemento mediante anuncio no Boletín Oficial da Provincia. Brión, 1 de marzo de 2019. O alcalde José Luis García García
07/03/2019 | Administración LocalMunicipal
Teo
Anuncio retribucións en situación de I. T.

Segundo o establecido na Lei 3/2018, do 26 de decembro, de medidas fiscais e administrativas e de acordo ca DA 54ª da Lei 6/2018 de Orzamentos Xerais do Estado para 2018, en relación co réxime de complementos das prestacións de Seguridade Social nas situación de incapacidade temporal do persoal funcionario e laboral ao servizo do Concello de Teo e, logo da negociación coa representación do referido persoal, establécese que, dende o 1 de xaneiro de 2019, o Concello de Teo complementará as prestacións da Seguridade Social, de xeito que nas situacións de incapacidade temporal por continxencias comúns, así como nas situacións de incapacidade temporal por continxencias profesionais, aboará dende o primeiro día da situación de incapacidade temporal un complemento retributivo que complementará a prestación económica do Réxime Xeral da Seguridade Social ata acadar o 100% das retribucións fixas correspondentes ao mes de inicio da incapacidade temporal. Teo 1 de marzo de 2019. O alcalde, Rafael C. Sisto Edreira
07/03/2019 | Administración LocalMunicipal
Rianxo
Secretaría
Cambio craveiros e nomeamento alcaldesa en funcións

O día 01/03/2019 ditouse a Resolución da Alcaldía número 205/2019 que segue: Cambio craveiros e nomeamento alcaldesa en funcións Debido a ausencia do alcalde, Adolfo Muíños Sánchez, con efectos dende o día 4 de marzo ata o 6 de marzo de 2019. No uso das atribucións que me outorga a lexislación do réxime local, RESOLVO: Nomear como alcaldesa en funcións a Florina Ponomarev Elizburu dende ó 4 de marzo ata ó 6 de marzo de 2019, ambos inclusive. Ós efectos de libramento de pagos e a partir deste momento, serán craveiros conxuntos a Alcaldesa en funcións a interventora e tesoureira. Comuníquese os Bancos correspondentes as novas firmas que terán valor dende as 00:00 horas do día 04/03/2019 e ata as 24:00 do 06/03/2019, a fin de que procedan a realizar as xestións oportunas. Comuníquese a Adelina Ces Quintáns. O que se fai público para xeral coñecemento. Rianxo, venres 01 de marzo de 2019 O alcalde, Adolfo Muíños Sánchez
07/03/2019 | Otras Entidades y Anuncios ParticularesColegios Oficiales
Colegio Oficial de Secretarios, Interventores y Tesoreros de Administración Local de A Coruña
Convocatoria da asemblea extraordinaria do Colexio Territorial de Secretarios, Interventores e Tesoureiros de Administración Local da Provincia da Coruña

CONVOCATORIA DA ASEMBLEA EXTRAORDINARIA DO COLEXIO TERRITORIAL DE SECRETARIOS, INTERVENTORES E TESOUREIROS DE ADMINISTRACIÓN LOCAL DA PROVINCIA DE A CORUÑA Consonte ao previsto no artigo 14.3 dos nosos estatutos (DOG n.º 223, do 22/11/2012), convócase sesión extraordinaria da asemblea do Colexio, que se celebrará o sábado día 11 de maio de 2019 na sede colexial, ás 11.30 horas en primeira convocatoria e ás 12.30 horas en segunda, coa seguinte: ORDE DO DÍA: Aprobación, se procede, da proposta de fusión con Cosital Pontevedra. Todos os colexiados que así o desexen poderán presentar as alegacións e suxestións que estimen convenientes ate o vindeiro día 15 de abril de 2019. A Coruña, a 28 de febreiro de 2019. O presidente, José Antonio Rueda de Valenzuela
07/03/2019 | Administración LocalMunicipal
Ames
Delegación de competencias de Alcaldía na primeira tenente de alcalde os días 29 de febrero e 1 de marzo de 2019

Mediante Decreto desta Alcaldía 551/2019, de 28 de febreiro de 2019, delegouse a totalidade das funcións da Alcaldía do día 28 de febreiro de 2019 e 1 de marzo de 2019 na primeira tenente de alcalde, Genma Otero Uhía. O que se fai público de conformidade co disposto na lexislación vixente. Ames, 28 de febreiro de 2019 A primeira tenente de Alcalde Alcaldesa por delegación (decreto 551/2019) Joan Deu Radillo Cambrils
07/03/2019 | Administración LocalMunicipal
Aranga
Secretaría - Intervención
Aprobación inicial do orzamento municipal do exercicio 2019

O Pleno da Corporación aprobou o Orzamento Xeral Municipal para o exercicio de 2019, o cadro de persoal e o teito do gasto para o dito exercicio. En cumprimento do que dispón o artigo 169 do Texto refundido da Lei reguladora das facendas locais e nas disposicións concordantes, expónse ao público polo prazo de quince días hábiles a efectos de que poidan formularse as reclamacións e suxerencias que se consideren pertinente. No caso de non terse presentado reclamacións entenderáse definitivamente aprobado. Aranga, 28 de febreiro de 2019 O Alcalde: Asdo: Alberto Platas Álvarez
07/03/2019 | Administración LocalMunicipal
Rianxo
Secretaría
Aprobación definitiva do crédito extraordinario 1/2019

O expediente de crédito extraordinario 1/2019 aprobouse inicialmente por acordo plenario o 31/01/2019 e estivo en fase de exposición pública desde o 7 ata o 27 de febreiro de 2019, sen que se presentase ningunha alegación. Polo tanto, o acordo inicial pasa a ser definitivo. De acordo cos artigos 177.2 e 169.1 do texto refundido da Lei das facendas locais, procédese á publicación do resumo por capítulos do orzamento a día de hoxe, tendo en conta a modificación anterior. Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación deste acordo, segundo o artigo 46.1 da Lei 29/1998, do 13 de xullo da xurisdición contencioso-administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, xoves 28 de febreiro de 2019 O alcalde, Adolfo Muíños Sánchez
07/03/2019 | Administración LocalConsorcios
Consorcio As Mariñas
Anuncio aprobación inicial do orzamento xeral para o exercicio económico de 2019

Aprobado inicialmente polo Pleno do Consorcio As Mariñas en sesión celebrada o 1 de marzo de 2019 o Orzamento Xeral para o exercicio económico de 2019, queda exposto ó público polo prazo de quince días contados dende a publicación do presente anuncio no Boletín Oficial da Provincia, durante o cal os interesados poderán examina-lo nas oficinas do Consorcio e presentalas reclamacións que consideren oportunas, de acordo co disposto no artigo 169.1 do Real decreto lexislativo 2/2004, de 5 de marzo polo que se aproba o texto refundido da Lei reguladora das facendas locais. Se durante o citado prazo non se presentasen reclamacións, o orzamento considerarase definitivamente aprobado. Bergondo, 1 de marzo de 2019 O Presidente José Antonio Santiso Miramontes
13/03/2019 | Administración LocalMunicipal
Aranga
Secretaría - Intervención
Aprobación do padrón de contribuíntes da taxa polo servizo de recollida de residuos sólidos urbanos 2019

O Pleno municipal de Aranga, na Sesión que se realizou o día 28 de Febreiro de 2019, aprobou o Padrón da Taxa polo Servizo de Recollida de Residuos Sólidos Urbanos de 2019, polo que se expón ao público, durante o prazo de quince días hábiles a contar dende o día seguintes ao da publicación do presente anuncio, aos efectos do establecido no artigo 102.3 da lei 58/2003 de 17 de decembro xeral tributaria, quedando a disposición dos interesados. Contra o acto de aprobación do padrón e das liquidacións incorporadas a este, poderáse interpoñer o recurso de resposición regulado no artigo 14.2 do Texto refundido da lei reguladora das facendas locais aprobado polo Real decreto lexislativo 2/2014 do 5 de marzo, ante o mesmo órgano que ditou o acto, no prazo dun mes dende o día seguinte ao do remate do prazo de exposición pública, que se entenderá rexeitado se ao transcurrer un mes dende a súa presentación non se resolve de maneira expresa. Contra a resolución do recurso de reposción poderá interpoñerse recurso contencioso administrativo ante o xulgado do contencioso competente, no prazo de dous meses dende a resolución expresa do de resposición ou de seis meses dende a súa interposición no caso de non ser resolto expresamente. Os interesados poderán interpoñer calquera outro recurso que estimen pertinente. A recadación da taxa será realizada pola Deputación Provincial da Coruña, por delegación deste concello de Aranga, nos períodos habituais e nas datas e lugares establecidos polo servizo competente do organismo provincial. Aranga, 4 de marzo de 2019. O ALCALDE Asdo./ Alberto Platas Alvarez.
13/03/2019 | Administración LocalMunicipal
Brión
Anuncio aprobación padrón prezo público curso preparación acceso a ciclos medios mes de xaneiro 2019

Mediante resolución de alcaldía de data de 7 de marzo de 2019 aprobouse o padrón do prezo público polo curso preparación acceso a ciclos medios correspondente ao mes de xaneiro 2019. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo de un mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende 8 de marzo de 2019 ao 8 de maio de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 7 de marzo de 2019 O Alcalde José Luís García García
13/03/2019 | Administración LocalMunicipal
Culleredo
Economía, Facenda e Réxime Interior
Aprobación inicial do orzamento do exercicio 2019

O Pleno da Corporación, en sesión celebrada o 07 de marzo de 2019, aprobou inicialmente o orzamento xeral para o exercicio económico de 2019. De conformidade co disposto no artigo 169 do RDL 2/2004, polo que se aproba o texto refundido da Lei reguladora das Facendas Locais, o orzamento xeral e a súa correspondente documentación quedan expostos ao público, nas oficinas do servizo de economía e facenda, polo prazo de quince días hábiles, contados desde a publicación do presente anuncio no Boletín Oficial da Provincia. Durante este prazo os interesados poderán examinar o expediente e presentar ante o Pleno as reclamacións que consideren oportunas. Se non se presentasen reclamacións, o orzamento considerarase definitivamente aprobado. En caso contrario, o Pleno disporá dun mes, contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Culleredo, 08 de marzo de 2019. A concelleira delegada de facenda, patrimonio e contratación Marta María Iglesias Becerra
13/03/2019 | Administración LocalMunicipal
Malpica de Bergantiños
Secretaría
Resolucion da Alcaldía de nomeamento de alcalde accidental para o día 7 de marzo de 2019

ANUNCIO Asunto: Nomeamento alcalde accidental para o día 7 de marzo de 2019 En data 6 de marzo de 2019, ditase resolución da Alcaldía co núm.128/2019 que a continuación se transcribe: “Por ter que ausentarme da Alcaldía o día 7 de marzo de 2019, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, DISPOÑO: PRIMEIRO.–Delegar as funcións da Alcaldía durante o citado día no 1.º tentente de alcalde, D. Miguel Ángel Fernández Mirás. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. En Malpica de Bergantiños, asinado dixitalmente polo Sr. alcalde, Eduardo José Parga Veiga, do que eu, Gheorghe Gabriel Taltavull De Marcos, como secretaria, e aos únicos efectos de fe pública (RD 1174/1987, de 18 de decembro), dou fe.” Malpica de Bergantiños, 6 de xaneiro de 2019. O alcalde, Eduardo J. Parga Veiga
13/03/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65198. Reparación de camiños. Concello de Abegondo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Abegondo solicita de Augas de Galicia, por atoparse nas marxes de varios ríos, a autorización de obras nas parroquias de Folgoso (Santa Dorotea) e Mabegondo, concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65198. As obras solicitadas consisten na execución do proxecto: “Reparación de camiños nas parroquias de Folgoso e Mabegondo (POS+19)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 28 de febreiro de 2019. O xefe do Servizo Territorial (Sinatura dixital) Keith John Currius Batalle
13/03/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.64606. Recolocación de instalaciones. Concello de Arteixo

Gestan Medioambiental, S. L., solicita de Augas de Galicia por atoparse nas marxes do río Oseiro, a autorización de obras, polígono 70, parcelas 475, 569 e 570, no lugar de Santa Icía, parroquia de Morás (Santo Estevo), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64606. As obras solicitadas consisten na recolocación da báscula de pexase, da zona de almacenamento de contedores, da zona de provisións e recepción de residuos; modificación das instalacións de saneamento O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de febreiro de 2019 O xefe do servizo territorial Néstor Rodríguez Arias
13/03/2019 | Administración LocalMunicipal
Santiago de Compostela
Departamento de Tráfico. Xestión de Multas
Modificación da Ordenanza da ORA e aparcamento de residentes

SERVIZO DE MOBILIDADE E SEGURIDADE ANUNCIO DE INFORMACIÓN PÚBLICA O Pleno da Corporación, na sesión que tivo lugar o día 21 de febreiro de 2019, aprobou inicialmente a MODIFICACIÓN PUNTUAL DA ORDENANZA DO SISTEMA DE ORDENACIÓN E REGULACIÓN DO SERVIZO DE ORA E DO APARCAMENTO DE RESIDENTES. O expediente exponse ó público no Servizo de Mobilidade e Seguridade polo prazo de trinta días, contados desde o día seguinte ó da publicación deste anuncio no Boletín Oficial da Provincia, co obxecto de que os interesados poidan presentar as reclamacións e suxestións que xulguen oportunas. Asemade, tamén poderá consultarse na páxina web do Concello: santiagodecompostela. gal De acordo co establecido no artigo 49 c) da Lei de bases de réxime local, no caso de que non se presente ningunha reclamación ou suxestión entenderase definitivamente adoptado o acordo ata entón provisional, levándose a cabo a publicación completa do texto, ós efectos da súa entrada en vigor que, en todo caso, non se producirá ata que non teña transcorrido o prazo previsto no artigo 65.2 da dita norma. Santiago de Compostela, 7 de marzo de 2019. O CONCELLEIRO DE ESPAZOS CIDADÁNS, DEREITO A VIVENDA, MOBILIDADE E RELACIÓNS VECIÑAIS Jorge Duarte Vázquez